
U  I M E  R E P U B L I K E  H R V AT S K E 
[bookmark: OLE_LINK2]                                                                                               
P R E S U D A

	Visoki prekršajni sud Republike Hrvatske, u vijeću sastavljenom od sudaca: Nediljka Bobana kao predsjednika vijeća, te Karmen Novak Hrgović i Davorka Kučana kao članova vijeća, uz sudjelovanje više sudske savjetnice Sofije Kovačević kao zapisničarke, u prekršajnom predmetu protiv okrivljenika Karla Kožara, zbog prekršaja iz članka 216. stavka 3. i dr. Zakona o sigurnosti prometa na cestama (N.N. broj 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 114/22, 133/23, 145/24), rješavajući o žalbi okrivljenika Karla Kožara, podnesenoj protiv presude Općinskog suda u Bjelovaru od 13. travnja 2026., broj: Pp-1816/2025-7, na sjednici vijeća održanoj dana 13. kolovoza 2026., 

p r e s u d i o    j e

I. Odbija se kao neosnovana žalba okrivljenika Karla Kožara i pobijana presuda se potvrđuje.

II. Temeljem odredbe članka 139. članka 6. u vezi s člankom 138. stavkom 2. točkom 3. c) Prekršajnog zakona („Narodne novine“ broj: 107/07, 39/13 i 157/13), okrivljenik Karlo Kožar oslobađa se obveze naknade paušalnog iznosa troška ovog drugostupanjskog prekršajnog postupka.

Obrazloženje
 
1. Pobijanom presudom okrivljenik Karlo Kožar proglašen je krivim i kažnjen novčanom kaznom u iznosu od 2.650,00 eura, zbog prekršaja iz članka 216. stavka 3. Zakona o sigurnosti prometa na cestama, te novčanom kaznom u iznosu od 2.650,00 eura, zbog prekršaja iz članka 282. stavka 9. Zakona o sigurnosti prometa na cestama, pa mu je temeljem članka 39. prekršajnog zakona izrečena novčana kazna u ukupnom iznosu od 5.300,00 eura. 

2. Istom presudom, temeljem članka 58. stavka 1. Prekršajnog zakona, okrivljeniku je izrečena zaštitna mjera zabrane upravljanja motornim vozilima „B“ kategorije u trajanju od 3 mjeseca.

3. Istom presudom, temeljem članka 139. stavka 3. Prekršajnog zakona, okrivljenik je obvezan na plaćanje troškova prekršajnog postupka u iznosu od 30,00 eura.

4. Protiv navedene presude okrivljenik Karlo Kožar pravodobno je podnio žalbu zbog odluke o novčanoj kazni i zaštitnoj mjeri.
 
5. Žalba nije osnovana.

6. Rješavajući predmet povodom žalbe okrivljenika, te ispitujući pobijanu presudu u pobijanom dijelu u smislu odredbe članka 202. Prekršajnog zakona, Visoki prekršajni sud Republike Hrvatske (dalje sud) je utvrdio da pobijanom presudom nisu počinjene bitne povrede odredaba prekršajnog postupka iz članka 195. stavka 1. točke 6., 7., 9. i 10. Prekršajnog zakona, povrede materijalnog prava na štetu okrivljenika, niti je nastupila zastara prekršajnog gonjenja, što su povrede na koje ovaj sud pazi po službenoj dužnosti.

7. Ispitujući dalje pobijanu presudu povodom žalbe okrivljenika u odluci o kazni, ovaj sud je utvrdio da je prvostupanjski sud okrivljeniku za počinjene prekršaje pravilno i zakonito utvrdio novčane kazne u najvišem propisanom iznosu za navedena djela, uzimajući kao otegotnu okolnost raniju prekršajnu kažnjavanost i to za više najtežih prekršaja u stjecaju. Kazne nisu prestroge i valjano su obrazložene, pa ovaj sud smatra da su primjereno odmjerene težini počinjenih prekršaja, stupnju krivnje okrivljenika, opasnosti djela i svrsi kažnjavanja. Napominje se da olakotne okolnosti na koje se okrivljenik poziva u žalbi i koje je već i prvostupanjski sud uzeo u obzir, nisu takve naravi da bi postojali uvjeti za snižavanje novčane kazne.

8. Ispitujući dalje povodom žalbe okrivljenika odluku o zaštitnoj mjeri zabrane upravljanja motornim vozilom B kategorije u trajanju od 3 mjeseca, ovaj sud smatra da je ona opravdana u navedenom trajanju, osobito s obzirom da je ranije prekršajno kažnjavan, te je u stjecaju počinio dva osobito teška prometna prekršaja, kako bi se okrivljenika isključilo iz prometa te spriječilo da čini nove prekršaje u prometu. 

9. Nadalje, s obzirom na prijelazne i završne odredbe članka 58. stavka 7. Zakona o izmjenama i dopunama Prekršajnog zakona, valjalo je u konkretnom slučaju primijeniti odredbu članka 138. stavka 2. točku 3. c) Prekršajnog zakona koja predviđa da troškovi prekršajnog postupka obuhvaćaju i paušalni iznos troškova prekršajnog postupka Visokog prekršajnog suda Republike Hrvatske kada je donio odluku kojom je pravomoćno utvrđena prekršajna odgovornost okrivljenika, ako je odlučivao o žalbi okrivljenika, te temeljem članka 139. stavak 6. Prekršajnog zakona, osloboditi okrivljenika od obveze plaćanja paušalnog iznosa troška drugostupanjskog prekršajnog postupka, uzimajući u obzir utvrđene olakotne okolnosti. 

10. Slijedom navedenog odlučeno je kao u izreci presude. 

                              U Zagrebu, 13. kolovoza 2026.

	Predsjednik vijeća:

	
	
	

	Sofija Kovačević
	
	Nediljko Boban

	
	
	


  
Presuda se dostavlja Općinskom sudu u Bjelovaru u 4 otpravka: za spis, okrivljenika i podnositelja optužnog prijedloga.

                                                            Za točnost otpravka – ovlašteni službenik
				               Upraviteljica zajedničke sudske pisarnice:

				                                            Edita  Vrkljan		

